stanford-oval/wikipedia huggingface dataset:
פלסטידה

| --- | --- |

 שיוך:  ציטופלזמה 
 תיאור ב:  המילון האנציקלופדי ברוקהאוס ואפרון 
 מזהים
 קוד MeSH:  A11.284.430.214.190.875.700 
 מזהה MeSH:  D018087 
 
פלסטידות (באנגלית: Plastids) הוא שם כולל לקבוצה של אברונים הנמצאים בתאי צמחים או אצות, בעלי מכנה משותף הנבדלים זה מזה בהתמחותם ותפקידם.
הפלסטידות משמשות כאתר לייצור ואחסון של תרכובות כימיות חשובות שנמצאות בשימוש על ידי התא.
לכל הפלסטידות קרום כפול. הממברנה (הקרום) החיצונית של האברונים היא דקה יותר ומכילה כמחצית מכמות החלבון שמכילה הממברנה הפנימית.
הממברנה הפנימית עשירה באנזימים. השוני בעובי הממברנות והשוני בהרכב הכימי שלהן גורם לכך שהחדירות של שתי הממברנות שונה לחלוטין.
אברונים אלה בעלי מערך גנטי של DNA ו-RNA, ובשל כך מסוגלים לבצע סינתזה של חלבונים ולהתחלק.
פלסטידות בתא תמיד נוצרות רק על ידי חלוקה של אברונים קיימים.
מלבד התכונות המשותפות לכל הפלסטידות, הן נבדלות זו מזו על פי תוכנן והפונקציה שהן ממלאות.
מבין כלל סוגי הפלסטידות זוכים הכלורופלסטים למירב תשומת הלב וזאת בשל תפקידם המשמעותי בביצוע תהליך הפוטוסינתזה.
סוגים שונים של פלסטידות > 1. פרופלסטידות (Proplastid)

פרופלסטידות הן הפלסטידות הקטנות ביותר. קוטרן קטן בדרך כלל מ-µm 1 והן דלות (או חסרות לחלוטין) בממברנות פנימיות.
הן מצויות בתאים מריסטמתיים (תאים היכולים להתמיין לסוגים שונים של תאים) כמו רקמות עובריות וקודקודי הצמיחה. הן מתחלקות באופן עצמאי בתאים ומסוגלות להתפתח לכל אחד מסוגי הפלסטידות האחרים.
סוגים שונים של פלסטידות > 2. כלורופלסטים (Chloroplasts)

הכלורופלסטים מבצעים את תהליך הפוטוסינתזה. בצמחים עילאיים והם דמויי עדשה בדרך כלל. אורכם עשוי להגיע ל-10 µm ורוחבם ל-3 µm.
בתאי האצות האיקריוטיות (קבוצה הכוללת את כל האצות פרט לכחוליות) מצויים כלורופלסטים בעלי צורות שונות בהתאם לסוג האצה - סרטים, סלילים, לוחות, כוכבים, כוסיות ועדשות. בהתבוננות דרך מיקרוסקופ אלקטרונים, הכלורופלסט ניכר בשפע של ממברנות פנימיות, בעלות צורה המזכירה 'שקים שטוחים', המכונות "תילקואידים". במקרים רבים מצטופפים התילקואידים יחד ויוצרים אזור צפוף של שקיקים המכונה "גראנום" (granum, ברבים –grana). האזורים הבין ממברנליים מכונים "סטרומה".
סוגים שונים של פלסטידות > 3. כרומופלסטים (Chromoplasts)

כרומופלסטים הם פלסטידות שמתמחים ביצור פיגמנטים. הפיגמנטים בדרך כלל הידרופוביים ומסיסים בשמן, לכן האברונים הללו עשירים מאוד בטיפות שמן.
ישנם כרומופלסטים שאינם מכילים כלל ממברנות פנימיות, אך בדרך כלל ניתן למצוא בהם ממברנות בודדות בצורת צינוריות או שלפוחיות.
הם אינם מכילים גרגרי עמילן.
כרומופלסטים נותנים את הצבע לפירות רבים, בעיקר אדומים וכתומים, המכילים קרוטנואידים (פיגמנטים אורגניים). הכרומופלסטים יכולים להתפתח באופן ישיר מפרופלסטידות או בעקיפין מכלורופלסטים,
לאחר שהאיבר הירוק (הפרי למשל) מבשיל ומקבל צבע. כאשר כלורופלסט הופך לכרומופלסט נהרסות בהדרגה מרבית הממברנות הפנימיות (תילקואידים).
סוגים שונים של פלסטידות > 4. עמילופלסטים (Amyloplasts)

משמשים כפלסטידות האוגרות עמילן. הם נמצאים בעיקר ברקמות אגירה כגון שורשים, פקעות, זרעים ועוד.
הם מכילים כמות רבה של עמילן המאורגן בגרגר אחד או במספר גרגרים התופסים את כל נפח העמילופלסט. כתוצאה מכך בעמילופלסט בוגר אין מבחינים בממברנות פנימיות.
רקמות אגירה מובהקות, כמו אנדוספרם של גרגירים ממשפחת הדגניים ופקעות תפוחי אדמה, מכילות עמילופלסטים פשוטים בעלי גרגר עמילן אחד.
רקמות בלתי אוגרות באופן מובהק, כמו שורשים, גבעולים, מריסטמות ועוברים, מכילות עמילופסטים מורכבים בעלי מספר גרגרי עמילן.
כאשר הצמח נזקק לפחמימות או כאשר הפקעת מלבלבת, מתפרקים גרגרי העמילן בתוך הפלסטידה והחד - סוכרים מועברים לציטופלזמה של התא ומשם מוסעים ליתר חלקי הצמח.
עמילופלסטים נוצרים מפרופלסטידות ומכלורופלסטים. העמילופלסטים המצויים בתאי כיפת השורש פועלים כמעין סטטוליתים (חיישנים) ומאפשרים לצמח "לחוש" את כוח הכובד.
סוגים שונים של פלסטידות > 5. אטיופלסטים (Etioplasts)

האטיופלסטים מתפתחים בצמחים הגדלים בחושך (צמחים אטיולנטיים). הם מכילים אחד עד ארבעה מבנים מיוחדים דמויי גביש, המכונים גופים פרולמלריים.
הגוף הפרולמלרי עשוי מבנה תלת־ממדי צפוף של צינוריות הבנויות ממרכיבי הממברנה (חלבון וליפיד).
כאשר מאירים על צמח אטיולנטי, האטיופלסטים הופכים תוך מספר שעות לכלורופלסטים. במקרה כזה מבחינים שמהגוף הפרולמלרי ההולך ונעלם בהדרגה נבנים תיליקואידים ומתפשטים בכל נפחו של האברון.
אטיופלסטים מתפתחים מפרופלסטידות בחושך, אך אינם נוצרים מכלורופלסטים שהוחשכו. בכלורופלסטים מוחשכים נהרסות הממברנות הפנימיות אך לא נוצרים גופים פרולמלריים.
סוגים שונים של פלסטידות > 6. לאוקופלסטים (Leucoplasts)

אברונים חסרי פיגמנטים ומצויים ברקמות בוגרות. צורתם עגולה או דמוית ביצה ומכילי תוכן (מטריקס) מגורגר.
הם דלים מאוד בממברנות פנימיות ועל כן הם חסרי צבע ולעיתים עשויים להכיל גרגרי עמילן קטנים. הלאוקופלסטים מכילים את האנזימים הדרושים לסינתזה של חומצות שומן.
אפשר לתאר את הפלסטידות האוגרות – אלאיופלסטים (אוגרות שומן), עמילופלסטים (אוגרות עמילן) ופרוטאינופלסטים (אוגרות חלבון) כטיפוסים שונים של לאוקופלסטים שהתמחו בתפקיד מסוים.
סוגים שונים של פלסטידות > 7. פרוטאינופלסטים (Proteinoplasts)

משמשים ככפלסטידות האוגרות חלבון.
סוגים שונים של פלסטידות > 8. אלאויפלסטים (Elaioplasts)

משמשים כפלסטידות האוגרות שומנים.
תאי צמח המכילים כלורופלסטים (בצבע ירוק)
גרגרי עמילן בתפוח אדמה
פלקטרן

| --- | --- |
פלקטרן 5 צבעים בשירות הבונדסוור הגרמני
פלקטרן 5 צבעים בשירות הבונדסוור הגרמני
 מידע כללי
 סוג:  סכמת הסוואה צבאית
 תכנון:  1974
 היסטוריית שירות
 תקופת השירות:  1990–הווה (כ־34 שנים)
 מדינות משתמשות:  מספר מדינות בהן גרמניה ואוקראינה
 מלחמות:  מלחמת בוסניה מלחמת עיראק מלחמת אפגניסטן
פלקטרן (בגרמנית: Flecktarn; 'הסוואת כתמים/נקודות') הוא כינוי למשפחת סכמות הסוואה המבוססת על עיצוב גרמני משנת 1974 אשר נמצא בשירות מספר צבאות ברחבי העולם, בהם גרמניה, דנמרק ויפן.
סכמת ההסוואה עוצבה בשנת 1974 בהשראת סכמות ההסוואה שפותחו במחצית השנייה של מלחמת העולם השנייה ובעיקרן סכמת 'עלי אלון' (M-44), היא פותחה בגרמניה המערבית לשימוש הבונדסוור כתחליף למדי הירוק זית, אך נקלטה באופן רשמי רק עם איחוד גרמניה ב-1990. הסכמה כוללת עיצובים בעלי 3, 4, 5, או 6 גוני צבע ועל בסיס העיצוב המקורי פיתחו מדינות שונות שלל סכמות בעלות גוני צבע שונים לשימוש באזורי אקלים שונים. לצד גרמניה, הצבאות העיקריים שעושים שימוש נרחב בסכמה למדי הקרב והעבודה הסדירים הם דנמרק ויפן, מעבר לכך כוחות ביטחון מרחבי העולם עושים שימוש מצומצם יותר לשירות יחידות בודדות או לאזורים מסוימים.
הפלקטרן הבסיסי בשירות הבונדסוור הגרמני הוא בתצורת 5 גוונים ומורכב מ-15% ירוק בהיר, 20% ירוק זית בהיר, 35% ירוק כהה, 20% חום ו-10% שחור. בשנת 2013 חברת מיל-טק הגרמנית פיתחה עיצוב מחודש לפלקטרן המבוסס על סכמה רב-אזורית תחת השם 'פלקטרן צחיח' (Flecktarn Arid), אך סכמה זו טרם נכנסה לשירות וכיום היא משווקת לשוק האזרחי.
משתמשות עיקריות

גרמניה גרמניה - מספר וריאציות של הפלקטרן נמצאות בשירות הזרועות השונים של הבונדסוור, סכמה זאת משמשת למדי הקרב והעבודה הסדירים של החיילים.
אוקראינה אוקראינה - מספר יחידות אוקראיניות עושות שימוש בפלקטרן, בהן גדוד אזוב וגדוד דונבאס.
בלגיה בלגיה - בעיקר בשימוש חיל האוויר הבלגי והכוחות המוצנחים.
דנמרק דנמרק - דנמרק עושה שימוש בעיצוב מקומי של הפלקטרן במדי קרב ועבודה הסדירים של כוחות הביטחון. הסכמות כוללות את ה-M84 לאקלים אירופאי וה-M01 לאקלים מדברי.
יפן יפן - יפן פיתחה עיצוב דומה המבוסס על הפלטרן בשם 'סימן II'. בדומה לבונדסוור, כוחות ההגנה של יפן עושים שימוש נרחב בסכמה זאת לשימוש במדי קרב ועבודה - עם מספר וריאציות בגווני צבא בהתאם לתנאי השטח.
פולין פולין - בעיקר בשימוש כוחות שיטור בשירות באזורי שטח בנוי.
הרפובליקה העממית של סין סין - סין פיתחה עיצוב לשירות באזורים חורפיים והרריים - בעיקר בחבל טיבט, הסכמה זכתה לכינוי 'טיבטרן' (Tibetarn).חורפית 'טיבטרן'.
וריאציות שונות

פלקטרן סיני ('טיבטרן')
פלקטרן בלגי
סכמת M84 של דנמרק
סכמת M01 המדברית של דנמרק
פלקטרן מדברי ניסיוני של צבא צרפת
פלקטרן גרמני
פלקטרן מדברי גרמני ('טרופנטרן')
פלקטרן של צבא הודו
סכמת 'סימן II' היפאנית
סכמה 'סימן II' חורפית
סכמה 'סימן II' מדברית
פלקטרן פולני לשטח בנוי
פלקטרן פולני לאזור מיוער
פלקטרן 'D' של רוסיה
פלקטרן 'צחיח' בהשראת סכמה רב-אזורית
ראו גם

ספליטרטרן
מנומר (סכמת הסוואה)
הסוואה צבאית
קצינים גרמנים במדי קרב וציוד בסכמה מדברית, אפגניסטן, 2011
שוטרים צבאיים דנים באימון, 2009
חיילי רגימנט החי"ר ה-22 של צבא יפן באימון
פלקון ביץ'

| --- | --- |
 סוגה:  דרמת נעורים
 יוצרים:  שאנון פאר ג'ון מוריי
 שחקנים:  סטיב באיירס   ג'ניפר קיד   דבון וויגל   אפריים אליס   מליסה אליאס   מורגן קלי
 ארץ מקור:  קנדה 
 מספר עונות:  2 
 מספר פרקים:  26 
 הפקה
 אורך פרק:  45 דקות
 שידור
 רשת שידור:  ABC Family
 רשת שידור בישראל:  HOT3
 תקופת שידור מקורית:  5 בינואר 2006 – 30 במרץ 2007
 קישורים חיצוניים
 www.falconbeach.ca
 דף התוכנית ב-IMDb
 
פלקון ביץ' (באנגלית: Falcon Beach) היא סדרת טלוויזיה קנדית שצולמה והופקה במניטובה שבקנדה. הסדרה היא דרמת נעורים שדומה בסגנונה לסדרה האמריקאית The O.C..
העונה הראשונה החלה את שידוריה ב-5 בינואר 2006 והסתיימה ב-8 באפריל 2006. העונה השנייה החלה ב-5 בינואר 2007 והסתיימה ב-30 במרץ 2007. כל עונה כללה 13 פרקים. ב-20 באפריל 2007 הודיעה חברת השידור "Global TV" שהסדרה לא תחזור לעונה שלישית.
עלילה > עונה 1

פרקים 1–13 (13 פרקים). החלה את שידוריה ב-5 בינואר 2006 והסתיימה ב-8 באפריל 2006.
הסדרה מתרחשת בעיירה ויניפג ביץ' שלגדות אגם ויניפג, מצפון לעיר ויניפג. בתחילת הקיץ טניה שוהה אצל אימו של ג'ייסון והסוכן שלה מגיע לחפש אותה. אביו של דני נקלע לקשיים כלכליים ועומד לאבד את אולם המשחקים. ג'יני שמתגרשת מבעלה טרבור בראדשו עוברת לבקתת החוף שברשותם יחד עם ביתה פייג' שלא מאושרת מהמעבר. ליין חוזר לעיירה. פייג' מתחילה לעבוד בארקייד שם היא פוגשת את ג'ייסון. רופא חדש בשם אדריאן מגיע לעיירה. דני וארין מתחילים לצאת. אחותה של ג'יני מגיעה במפתיע. ג'ייסון נרשם לתחרות סקי מים שבמהלכה הוא נפצע. אנשי העיירה מחליטים לשפץ את אולם הריקודים. ליין מסתבך עם סוחר סמים בשם מוק. טניה מפוטרת מעבודתה ונקלעת לתאונה. בסוף העונה הקיץ מגיע לסיומו וג'ייסון מגלה את האמת על אביו. פייג' מתכוננת לעזוב ללמוד בהארוורד. ג'יני מגלה שאחותה מכרה את בקתת הנופש לבעלה לשעבר, טרבור. רין מגלה שהיא בהריון ועוזבת עם משפחתה את פלקון ביץ'.
עלילה > עונה 2

פרקים 14–26 (13 פרקים). החלה את שידוריה ב-5 בינואר 2007 והסתיימה ב-30 במרץ 2007.
העונה נפתחת כשפייג' חוזרת לפלקון. דני וארין מנסים להתמודד את אובדן התינוק. ג'ייסון ואימו מקבלים הצעה חדשה על המרינה. פייג' מתחילה לעבוד ביחסי ציבור. ליין הורג בטעות את מוק. יחסיה של פייג' עם נייתן נקלעים למשבר במיוחד לאחר חשיפת המקרה של מוק מה שמקשה עליה בקידום עבודתה החדשה. טניה מבקרת את אדריאן שחושק בה למורת רוחו של ליין. ארין יוצאת מכליה. פייג' וג'ייסון עוזרים לדני לגבי עתידו. טרבור מנסה לגרום לפייג' לא לעזוב לבוסטון ומנסה להתקרב לאשתו. בסוף העונה ג'ייסון חוזרת לבצע סקי מים. ארין רוצה הזדמנות נוספת עם דני. פייג' מתכננת לעזוב לטקסס יחד עם ג'ייסון.
הדמויות > דמויות ראשיות

ג'ייסון טאנר (סטיב באיירס): נער דל אמצעים שחי בפלקון ביץ' עם אימו. הם בעלי מרינה שמשכירים סירות ובקושי מצליחים להתפרנס. חברי הילדות שלו הם טניה שדן ודני אליס. הדבר האהוב עליו זה "ווייקבורדינג" (סקי על המים).
פייג' בראדשו (ג'ניפר קיד): ילדה חכמה ועשירה שמגיעה עם הוריה לפלקון, לשהות בבית הקיץ שברשותם, ומתאהבת בטרנר. ביתם של טרבור וג'יני ואחותו של ליין.
טניה שדן (דבון וייגל): דוגמנית שחוזרת לעיירת מולדתה כי נמאס לה מעולם הדוגמנות. הייתה מכורה לסמים ויחסיה עם ליין בראדשו החמירו עוד יותר את המצב.
דני אליס(אפריים אליס): ה"ילד טוב". משפחתו מנהלת את אולם המשחקים המקומי. חברו הטוב של ג'ייסון ומאוהב בארין שלאחר זמן רב השניים מתחילים לצאת.
ליין בראדשו (מורגן קלי): ילד צעיר ועשיר שתמיד מסובך במשהו. עובד בשביל אביו טרבור ונהג לצאת עם טניה שדן. בנם של ג'יני וטרבור ואחיה של פייג'.
ארין חאדד (מליסה אליאס): מצילה בחוף פלקון. מתחילה לצאת עם דני והעניינים מסתבכים שהיא נכנסת להריון.
הדמויות > דמויות משניות

ג'יני בראדשו (אליסון הוסאק): אימם של פייג' וליין שמתכננת להתגרש מבעלה טרבור.
טרבור בראדשו (טד וויטהול): בעלה של ג'יני ואביהם של פייג' וליין. איש עסקים מכובד ועשיר שירד מנכסיו בעקבות החלטה עסקית שגויה.
ד"ר אדריאן קיפר (פיטר מוני): בן זוגה של פייג' לזמן קצר והרופא החדש בפלקון. חושק בטניה שדון.
דארלין שדן (לינדה בויד): מנהלת המספרה המקומית ואמה של טניה. מנסה לשכנע את טניה לעשות תמיד דברים שהיא לא רוצה כמו לעזוב את ליין ולחזור לדוגמנות.
פורט מריה

| --- | --- |

 מדינה:  ג'מייקה ג'מייקה
 מחוז:  סנט מרי
 ראש העיר:  לבן איינסוורת' פרימן
 שפה רשמית:  אנגלית
 אוכלוסייה:  ‏
  ‑ בעיר:  7,655 (2012)
 קואורדינטות:  18°22′13″N 76°53′25″W﻿ / ﻿18.370277777778°N 76.890277777778°W﻿ / 18.370277777778; -76.890277777778 
 אזור זמן:  UTC -5
  מפת מיקום  מפה מפורטת   (למפת ג'מייקה מוגדלת) קינגסטון בלאק ריבר מונטיגו ביי סבנה לה מאר  מאי פן מנדוויל סנט אנ'ס ביי הים הקריביפורט מריה(למפת ג'מייקה רגילה) קינגסטון בלאק ריבר מונטיגו ביי סבנה לה מאר  מאי פן מנדוויל סנט אנ'ס ביי הים הקריביפורט מריה  he tabBackground:;tabBorder:#aaa;defaultTab:0;
 
פורט מריה (באנגלית: Port Maria) היא בירת מחוז סנט מרי שבג'מייקה. העיר נקראה במקור "פוארטו סנטה מריה" והיא הייתה היישוב השני שהוקם על ידי המתיישבים הספרדים בג'מייקה (אחרי סנט אנ'ס ביי).
מול העיר נמצא אי קטן, וממערב לה נמצא נהר אוטרם. מבנים הראויים לציון הם הכנסייה, שנבנתה ב-1861 ובית המשפט, מבנה בסגנון אדריכלות ג'ורג'יאנית שנבנה ב-1820 וכיום הוא משכנו של המרכז האזרחי של העיר.
הערות שוליים

↑  World Gazetteer
↑  Port Maria - www.jamaicatravelandculture.com
| --- | --- |
בקרת זהויות :  MusicBrainz: 99efff84-55ff-4ad7-83c4-57002616bfcc
פרידריך, נסיך הכתר של אנהלט

| --- | --- |
אין תמונה חופשית
 לידה:  11 באפריל 1938 טירת באלנשטדט, גרמניה הנאצית גרמניה הנאצית 
 פטירה:  9 באוקטובר 1963 (בגיל 25) מינכן, גרמניה המערבית גרמניה המערבית 
 שם מלא:  לאופולד פרידריך פרנץ זיגהארד הוברטוס ארדמן, נסיך הכתר של אנהלט
 מדינה:  גרמניה 
 
פרידריך, נסיך הכתר של אנהלט (בגרמנית: Friedrich Prinz von Anhalt; ‏11 באפריל 1938 – 9 באוקטובר 1963) היה ראש בית אסקניה, משפחה אשר שלטה בדוכסות אנהלט עד 1918.
ביוגרפיה

פרידריך נולד ב-11 באפריל 1938 בטירת באלנשטדט, ליואכים ארנסט, דוכס אנהלט ולאדה שרלוטה פון סטפני-מארוויץ.
בשנת 1947 מת אביו במחנה ה-NKVD המיוחד מס' 2 (לשעבר מחנה הריכוז בוכנוואלד), בהיותו בשבי ברית המועצות, ופרידריך ירש את תאריו. אולם, דודו אויגן, נסיך אנהלט טען שהוא צריך לקבל את ראשות הבית, מכיוון שיואכים ארנסט התחתן בנישואים מורגנטיים.
ב-9 באוקטובר 1963 מת פרידריך במינכן, לאחר שהיה מעורב בתאונת דרכים, ואחיו אדוארד, נסיך אנהלט ירש את תאריו.
הערות שוליים

↑  Paul Theroff, An Online Gotha: Anhalt
↑  Montgomery-Massingberd, Hugh (ed.) (1977). Burke's Royal Families of the World, 1st edition. London: Burke's Peerage. pp. 195–196. ISBN 0-85011-023-8. {{cite book}}: |first= has generic name (עזרה)
↑  Genealogisches Handbuch des Adels: Furstliche Hauser Band III. C. A. Starke Verlag. 1955. p. 3.
פקצה

פָקַצָה (נכתב גם פקאצה) הוא כינוי שהופיע בעברית לראשונה ככל הנראה בתחילת שנות ה-80, והתבסס על ראשי תיבות של "פקידה צבאית" וסיומת הנקבה: ה. במילון העולמי לעברית מדוברת (1982) בעריכת דן בן אמוץ ונתיבה בן-יהודה מופיעה המילה בנספח ככינוי לטירונית, אך במהרה גלש הביטוי והפך כינוי לנשים (צעירות או מבוגרות), נערות או ילדות שהתנהגותן נחשבת סנובית, גסה, קיטשית, חסרת עידון ולעיתים גם חסרת מצפון וכפויית טובה.
בתחילת שנות ה-2000 נוספה לביטוי משמעות נוספת והיא כינוי גנאי לנערות בנות עשרה (תחת ראשי התיבות: פרחה שמנה ומכוערת וסיומת הנקבה: ה) שמפגינות התלהבות מאופנה חולפת ונוהגות להתבטא בשפה רדודה, צווחנית ועתירת הגזמות, המוצאת ביטוי לרוב ברשת האינטרנט. שפתן של ה"פקצות", שאף זכתה לכינוי – "פקצית" – רווּיה בביטויים כתובים כמו "ס22ה" (סבבה), "פ33ה" (פצצה), "100מם" (מהמם), "כאילו", "מושי" (מושלם), "אומייגד" (Oh my God), "חיימשלי" (חיים שלי) ודומיהם. בלוגים של נערות אלו מתאפיינים בשפתם ה"פקצית" כמו שימוש בסיומת וּש לשמות ושמות עצם, ובהתמקדותם באלמנטים העיצוביים של הבלוג, שהבולט ביניהם הוא שימוש רב בצבע ורוד. עבודה אקדמית בנושא טענה כי החלפת התווים אינה באה ליצור שפה מקודדת הבהירה רק ליודעי ח"ן, אלא נובעת משיקולים "נשיים" יותר של אסתטיקה ועיצוב.
פקצה בתרבות

בעונה הרביעית של תוכנית הבידור הסאטירית ארץ נהדרת הוקדשה פינה קבועה בשם "הבלוג של מאי" אודות הרפתקאותיהן של מאי (עלמה זק), עדי (אסי כהן) ושיפשיף (טל פרידמן), שלוש בלוגריות "פקצות".
בסדרה "בצפר" לירון פרידמן (רוני דואני) ושרון רוזן (נדב אסולין) הן שתי פקצות שמנצלות את שירן פסטרנק (הדר שחף).
ראו גם

סלנג באינטרנט
שולת!!!1
פרחה
ואלי גירל (אנ')
הערות שוליים

↑  ראשי תיבות מאוחרים יותר, כגון: "פרחה קטנה צועקת הרבה" או "פרחה קטנה וצעקנית" אינם קשורים לאטימולוגיה המקורית של הביטוי.
↑  כרמל ווייסמן, משהו להסתכל עליו(הקישור אינו פעיל, 12.7.2021), בבלוג "דוקטור בלוג", 20 ביוני 2005
↑  VOD של כל תוכניות ומערכוני ארץ נהדרת -> עונה 4 -> הדמויות -> הבלוגריות, באתר mako
פרידריך, דוכס בוואריה

פרידריך, דוכס בוואריה (1341–4 בדצמבר 1393), היה דוכס בוואריה-לנדסהוט בין השנים 1375–1393.
ביוגרפיה

פרידריך נולד בשנת 1339 לשטפן השני, דוכס בוואריה ואיזבלה מסיציליה, דוכסית בוואריה, בתם של פדריקו השלישי, מלך סיציליה ואלינור מאנז'ו.
בשנת 1375 מת אביו שטפן השני, דוכס בוואריה, ופרידריך ואחיו יוהאן השני, דוכס בוואריה ושטפן השלישי, דוכס בוואריה ירשו את נחלותיו. בשנת 1392 חולקה דוכסות בוואריה בין יוהאן לאחיו: יוהאן השני, דוכס בוואריה קיבל את דוכסות בוואריה-מינכן, פרידריך קיבל את דוכסות בוואריה-לנדסהוט, ואילו שטפן השלישי, דוכס בוואריה קיבל את דוכסות בוואריה-אינגולשטאדט.
בשנת 1383 לחם פרידריך בפלנדריה לצד הצרפתים נגד האנגלים, ואף השתתף במצור על בורבורג. כמו כן ביקר פרידריך בלה קסנואה אצל דודו אלברכט הראשון, דוכס בוואריה-שטראובינג, ולאחר מכן ביקר בפריז בחצרו של שארל השישי, מלך צרפת. בשנת 1385 ליווה את אחייניתו איזבו מבוואריה לאמיין, לקראת נישואיה עם שארל השישי, מלך צרפת.
בשנת 1387 כלא פרידריך את ארכיבישוף זלצבורג, במטרה לאלצו לפרק את הברית שכרת עם קונפדרציית ערים בשוואביה. פרידריך שימש כיועצו של ונצל, מלך גרמניה, ואף היה מועמד מטעמו לרשת אחריו את כתר בוהמיה.
ב-4 בדצמבר 1393 מת פרידריך בצ'סקה בודייוביצה בבוהמיה, ובנו היינריך השישה עשר, דוכס בוואריה עלה לשלטון במקומו.
משפחתו

ב-16 במאי 1360 התחתן פרידריך עם אנה מנופן, בתו של ברטולד השביעי, רוזן נופן, ממנה הייתה לו בת אחת:
אליזבת מבוואריה (1361–1382), התחתנה עם מרקו ויסקונטי
ב-2 בספטמבר 1381 התחתן פרידריך עם מדלאנה ויסקונטי, בתם של ברנבאו ויסקונטי וביאטריצ'ה דלה סקאלה, ממנה היו לו 5 ילדים:
אליזבת מבוואריה, נסיכת הבוחר מברנדנבורג (1383–1442), התחתנה עם פרידריך הראשון, הנסיך הבוחר מברנדנבורג
היינריך השישה עשר, דוכס בוואריה (1386–1450)
מרגרטה מבוואריה (1384)
מגדלנה מבוואריה (1388–1410), התחתנה עם יוהאן מיינהארד השביעי, רוזן גוריציה
יוהאן מבוואריה (1390–1396)
פריץ פישר (היסטוריון)

| --- | --- |
אין תמונה חופשית
 לידה:  5 במרץ 1908 Ludwigsstadt, הרפובליקה הפדרלית של גרמניה 
 פטירה:  1 בדצמבר 1999 (בגיל 91) המבורג, הרפובליקה הפדרלית של גרמניה 
 מדינה:  גרמניה 
 מקום קבורה:  Riensberger Friedhof 
 השכלה:  אוניברסיטת ארלנגן-נירנברג  אוניברסיטת הומבולדט של ברלין 
 מעסיק:  אוניברסיטת המבורג 
 מפלגה:  המפלגה הנאצית 
 פרסים והוקרה:  צלב המפקד במסדר ההצטיינות של הרפובליקה הפדרלית של גרמניה 
 
פריץ פישר (בגרמנית: Fritz Fischer;‏ 5 במרץ 1908 – 1 בדצמבר 1999) היה היסטוריון גרמני. מחקריו המרכזיים עסקו בסיבות לפרוץ מלחמת העולם הראשונה. פישר תואר על ידי אחדים כהיסטוריון החשוב ביותר בגרמניה במאה ה-20.
אודות

פישר נולד בעיירה לודוויגשדט בבוואריה. אביו היה מפקח על מסילות ברזל. הוא למד באוניברסיטת נירנברג ארלנגן ובאוניברסיטת הומבולדט היסטוריה, פדגוגיה, תאולוגיה ופילולוגיה. במקור היה מומחה בפרוטסטנטיות הגרמנית מהמאה ה-19.
בשנת 1939 הצטרף למפלגה הנאצית ופרש ממנה בשנת 1942. במהלך מלחמת העולם השנייה שירת בוורמאכט. הוא נשבה על ידי כוחות הברית ושוחרר ממחנה מעצר בשנת 1947.
בשנת 1948 היה לפרופסור מלא באוניברסיטת המבורג, שם לימד עד שנת 1978. בשנות החמישים קיבל גישה לארכיוני מזרח גרמניה בפוטסדאם, שם נתקל במערך של קבצים הנוגעים למטרות מלחמה ותוכניות סיפוח שממשלת הרייך ערכה במלחמת העולם הראשונה. בשנת 1961 פרסם את מחקרו פורץ הדרך אודות הסיבות שהובילו לפרוץ מלחמת העולם הראשונה. לא היה זה רק היקף השאיפות הטריטוריאליות של גרמניה שהניעו אותו לפתח את השערותיו הפרובוקטיביות, אלא גם החשד שממשלת גרמניה עשויה היה להתחיל את המלחמה מלכתחילה כדי לממש את תוכנית ההרחבה שלה ביבשת אירופה. פישר הציג את ממצאי הארכיון הבאים שלו בנוגע למדיניות החוץ האגרסיבית של גרמניה ומקורותיה של מלחמת העולם הראשונה בספר שכותרתו Krieg der Illusionen (מלחמת האשליות). בספר זה הוא קידם את התיאוריה לפיה בדצמבר 1912, ב"מועצת המלחמה העליונה", קיבלו וילהלם השני ויועציו הצבאיים החלטה לפתוח במלחמה גדולה עד קיץ 1914.
פישר היה נשוי ואב לשניים.
הערות שוליים

↑  Moses, John "Fischer, Fritz" pages 386-387 from The Encyclopedia of Historians and Historical Writing edited by Kelly Boyd, Volume 1, Chicago: Fitzroy Dearborn Publishers, 1999 page 387
↑  Volker R. Berghahn, Fritz Fischer (1908-99), www.historians.org, ‏1-3-2000
| --- | --- |
בקרת זהויות :  NLI: 987007463008705171  PLWABN: 9810530386805606  BnF: cb12033645d (data)  GND: 118533282  ISNI: 0000 0001 0815 9890  LCCN: n50005305  NDL: 00439570  NKC: mzk2005309204  NTA: 068385137  SUDOC: 028516095  VcBA: 495/93737  VIAF: 108590459   WorldCat (עם VIAF): 108590459 
ערך זה הוא קצרמרבנושא היסטוריונים. אתם מוזמנים לתרום לוויקיפדיה ו.
פרידריך, דוכס שלזוויג-הולשטיין-זונדרבורג-גליקסבורג

פרידריך, דוכס שלזוויג-הולשטיין-זונדרבורג-גליקסבורג (בגרמנית: Herzog Friedrich von Schleswig-Holstein-Sonderburg-Glücksburg;‏ 23 באוקטובר 1814 – 27 בנובמבר 1885), היה אחיו של כריסטיאן התשיעי, מלך דנמרק, ודוכס שלזוויג-הולשטיין-זונדרבורג-גליקסבורג בין השנים 1878–1885.
ביוגרפיה

פרידריך נולד ב-23 באוקטובר 1814 בשלזוויג שבדוכסות שלזוויג, לפרידריך וילהלם, נסיך שלזוויג-הולשטיין-זודרבורג-בק וללואיזה קרולינה, נסיכת הסן-קאסל, בתם של קרל, נסיך הסן-קאסל ולואיזה, נסיכת דנמרק. בשנת 1816 מת סבו פרידריך קרל לודוויג, דוכס שלזוויג-הולשטיין-זונדרבורג-בק, ואביו ירש את תאריו ונחלותיו. בשנת 1825 שינה אביו את תוארו לדוכס שלזוויג-הולשטיין-זונדרבורג-גליקסבורג, שלא היה בשימוש משנת 1779, שבה מת פרידריך היינריך וילהלם, דוכס שלזוויג-הולשטיין-זונדרבורג-גליקסבורג. בשנת 1831 מת אביו בטירת גוטורפ, ואחיו קרל, דוכס שלזוויג-הולשטיין-זונדרבורג-גליקסבורג ירש את תאריו ונחלותיו. באותה שנה הצטרף פרידריך לצבא המלכותי הדני, ובמהלך מלחמת שלזוויג הראשונה הוא פיקד על רגימנט הדרגונים ה-2. בשנת 1863 עלה אחיו כריסטיאן התשיעי, מלך דנמרק לשלטון בדנמרק, ובשנת 1878 מת אחיו קרל, דוכס שלזוויג-הולשטיין-זונדרבורג-גליקסבורג ללא ילדים, ופרידריך ירש את נחלותיו ותאריו. ב-27 בנובמבר 1885 מת פרידריך באחוזת לואיזלונד, ובנו פרידריך פרדיננד, דוכס שלזוויג-הולשטיין-זונדרבורג-גליקסבורג ירש את נחלותיו ותאריו.
משפחתו

ב-16 באוקטובר 1841 התחתן פרידריך עם אדלהייד, נסיכת שאומבורג-ליפה, בתם של גאורג וילהלם, נסיך שאומבורג-ליפה ואידה, נסיכת ולדק ופירמונט, ממנה נולדו לו 5 ילדים:
אוגוסטה, נסיכת שלזוויג הולשטיין-זונדרבורג-גליקסבורג (1844–1932), התחתנה עם וילהלם, נסיך הסן-פיליפסטאל-בארכפלד.
פרידריך פרדיננד, דוכס שלזוויג-הולשטיין (1855–1934).
לואיזה, נסיכת שלזוויג-הולשטיין-זונדרבורג-גליקסבורג (1858–1936), התחתנה עם גאורג ויקטור, נסיך ולדק ופירמונט.
מריה וילהלמינה, נסיכת שלזוויג-הולשטיין-זונדרבורג-גליקסבורג (1859–1941).
אלברכט, נסיך שלזוויג-הולשטיין-זונדרבורג-גליקסבורג (1863–1948).
פריץ פישר (רופא)

| --- | --- |

 לידה:  5 באוקטובר 1912 טגל, הרפובליקה הפדרלית של גרמניה 
 פטירה:  2003 (בגיל 90 בערך) אינגלהיים אם ריין, הרפובליקה הפדרלית של גרמניה 
 מדינה:  גרמניה, גרמניה הנאצית, רפובליקת ויימאר, הקיסרות הגרמנית, גרמניה המערבית 
 השכלה:  אוניברסיטת המבורג 
 מפלגה:  המפלגה הנאצית 
 
פריץ פישר (גרמנית: Fritz Fischer;‏ 5 באוקטובר 1912 – 2003), היה רופא גרמני שנאשם במשפט הרופאים בגרמניה על ביצוע ניסויים רפואיים בבני-אדם במחנה הריכוז ראוונסבריק.
ביוגרפיה

פישר נולד בברלין שבגרמניה. למד רפואה בבון, בלייפציג ובהמבורג שם הוסמך בשנת 1938. בשנת 1934 הצטרף לאס אס וב-1937 למפלגה הנאצית. עם פרוץ מלחמת העולם השנייה, מונה כרופא בואפן אס אס בדרגת לוטננט שני.
ב-1940 מונה לרופא צבאי באוגדה של האס אס. לאחר שנפצע, עבד במחנה הריכוז ראוונסבריק כעוזר מנתח של קארל גבהרדט והשתתף בניסויים ניתוחיים שבוצעו בגופם של אסירים ממחנה הריכוז.
לאחר מלחמת העולם השנייה נשפט במשפט הרופאים בגרמניה ונידון למאסר עולם. עונשו הומתק ל-15 שנים ב-1951, אך למרות זאת הוא שוחרר ב-1954.
לאחר שחרורו חזר להתמחותו, והחל בקריירה חדשה בחברת כימיקלים באינגלהיים שם עבד עד פרישתו.
ראו גם

ניסויים רפואיים בבני אדם בתקופת השואה
פלקון (מערכת)

| --- | --- |

מטוס חיל האוויר ההודי מדגם ברייב A-50, עם מערכת EL/W-2090 מתוצרת אלתא מערכות
 מידע כללי
 סוג:  מכ"ם
 נגזרות:  הדור הראשון EL/M-2075 הדור השני EL/M-2085 הדור השלישי EL/M-2090
 מדינה מייצרת:  ישראל ישראל
 יצרן:  אלתא מערכות
 היסטוריית שירות
 תקופת השירות:  1989–הווה (כ־35 שנים)
 מדינות משתמשות:  צ'ילה צ'ילה  ישראל ישראל הודו הודו סינגפור סינגפור
מערכת פלקון בפיתוח, על גבי בואינג 707, בעת נחיתה בשדה התעופה בן-גוריון
מערכת פלקון על גבי בואינג 707 של חיל האוויר של צ'ילה, 2010
פלקון (EL/M-2075 Phalcon) היא מערכת מוטסת לשליטה והתרעה מוקדמת (להלן "מערכת להתרעה מוקדמת", ידועה באנגלית כ-AWACS‏: Airborne Early-Warning and Control System) המפותחת על ידי חברת אלתא מערכות הישראלית (חברה-בת של התעשייה האווירית לישראל).
ייעודה העיקרי של המערכת הוא לספק מודיעין על-מנת לאפשר עליונות אווירית ולבצע מעקב אחר כוחות בזירה.
לפי דעת מומחים, הפלקון היא מהמערכות המתקדמות ביותר בעולם מסוגה.
הפלקון משמשת כרגע בצבאותיהן של שלוש מדינות לפחות: ישראל (בכינוי "נחשון-עיטם"), הודו וצ'ילה, ושתי מדינות נוספות, סינגפור ואיטליה, הזמינו את המערכת. ישראל ביקשה למכור את המערכת גם לסין אך חזרה בה בעקבות התנגדות ארצות הברית.